Tallinna Toompea saksa kogudus

**Tallinna Toompea saksa kogudus** oli Tallinna toomkirikus tegutsenud Toompea sakslaste luterlik kogudus. Koguduse põhilised liikmed olid Eestimaa aadlikud ning Toompea sakslastest kodanikud. 

Tallinna kindralsuperintendent oli ühtlasi ka toomkiriku ülemõpetaja.

Toompea Toomkiriku saksa koguduse liikmeid maeti Mõigu mõisa Mõigu kalmistule. Kabel ja surnuaed on tänapäevaks hävinenud. 

Toompea  Toomalevis (tänapäeva Kassisaba asumis),  Nikitini tänav 14 asus Tallinna Toompea koguduse Toomkoguduse vaestemaja.

Saksa kogudus kasutas toomkirikut 1927. aastani, misjärel eesti kogudus võttis selle valitsuse korraldusel üle. Senised saksa koguduse liikmed hakkasid käima teenistustel Tallinna Niguliste kirikus (kuigi eesti kogudus pakkus neile teenistusteks pärastlõunaseid aegu). Kogudus likvideeriti Kiriku hooldaja otsusega 17. novembrist 1939.

### Tallinna Toompea saksa koguduse vaimulikud
:Tallinna Toomkirikus oli Rootsi ajal ametis Tallinna Toompea Toomkoguduses  üks saksa koguduse ja üks Tallinna toomkiriku rootsi koguduse kirikuõpetaja.
*1586–1603, David Dubberch, Tallinna Toomkiriku saksa koguduse pastor  ja toompraost,  maakirikute visitaator
*1638–1641, Heinrich Stahl, Tallinna Toomkiriku ülempastor ja Tallinna toompraost
*1642–1651, Abraham Winkler vanem,  Tallinna Toompea Saksa koguduse pastor ja Eestimaa Konsistooriumi assessor,
*1665, David Brinkmann, Toompea koguduse pastor
**Thomas Stampeel/Stampehl (surn. 1668), diakonpastor
*Justus Heinrich Oldekop (1631–1686), Tallinna Toompea saksa  pastor, Eestimaa konsistooriumi assessor, Ida-Harju praost, (1661, 1662)
**1682–1692, Justus Blanckenhagen Tallinna toomkiriku saksa koguduse pastor-adjunkt
*1701–1710, Justus Blanckenhagen, Tallinna toomkiriku ülempastor
**1711–Erasmus Pegau, 5. veebruarist 1711 Toomkoguduse saksa pastor, 
*1713–1724, Erasmus Pegau, Tallinna Toompea toomkiriku ülempastor 14. veebruarist 1711 Toomkoguduse ülempastor
*1724–1748, Christoph Friedrich Mickwitz vanem, Toomkoguduse ülempastor, Eestimaa Konsistooriumi assessor ja Tallinna Toomkooli kuraator,
**1726–1743, Albert Anton Vierorth, Tallinna Toompea koguduse  diakon
*1749–1756,  Johann Georg Tideböhl,  Tallinna Toompea saksa koguduse ülempastor, 1743. aastast Eestimaa konsistooriumi assessor
*1767–1768, Johann Friedrich Schultz, Tallinna Toompea toomkiriku ülempastor
*1769–1772, Gotthard Johann Jäger,  Tallinna Toompea saksa koguduse ülempastor
*1772–1773, David Christoph Schnabel,  Tallinna Toompea koguduse ülempastor
**1773–1780, Philipp Christian Moier,  Tallinna Toompea saksa koguduse pastor
**1773, David Gotthard Kellner (1748–1773), Toompea saksa koguduse diakon
*1780–1807, Philipp Christian Moier, Tallinna Toompea rüütelkonna ja toomkoguduse ülempastor, Eestimaa provintsiaalkonsistooriumi assessor
**1780–1788, Hans Sigismund Vertraugott Lysarch genannt Königk (1742–1800), koguduse 2. pastor ja jutlustaja (saksa k. *prediger*)
*1807–1809, Christian Timotheus Schultz, Tallinna Toompea rüütelkonna ja toomkoguduse ülempastor,
**1808–1810, Reinhold von Holtz (1786–1810), Tallinna Toomkoguduse kompastor
*Heinrich Wilhelm Wigand (surn. 1810), Tallinna Toomkoguduse ülempastor
*1810–1815, Reinhold Johann Winkler noorem, Tallinna Toomkoguduse ülempastor, Eestimaa Konsistooriumi assessor,
*1822–1833, Paul Eduard Hörschelmann, Tallinna toomkoguduse ülempastor
**Carl Friedrich Pässler (Päßler) (surn. 1852)
*1834–1862, Ernst Christian Rein, Tallinna Toomkoguduse ülemõpetaja  ja Eestimaa kindralsuperintendent, Eestimaa provintsiaalkonsistooriumi asepresident
*1863–1887, Ernst Wilhelm Woldemar Schultz, Tallinna Toomkoguduse ülempastor, Eestimaa kindralsuperintendent, konsistooriumi asepresident,
**1872–1876, Johann Gottlieb Konrad Bergwitz, Tallinna Rüütli- ja Toomkoguduse pastor
**1880–1890, Joseph von Lemm, Tallinna Rüütli ja Toomkoguduse diakonõpetaja
*1888–1904, Magnus Heinrich Ferdinand Hörschelmann,  Tallinna Toomkoguduse ülempastor, Eestimaa kindralsuperintendent ja Eestimaa Konsistooriumi asepresident,
**1891–1897, Benjamin Hermann Karl Hesse, Tallinna Toomkoguduse diakonõpetaja
*1904–1918, Daniel Burchard Lemm, Tallinna Rüütli- ja Toomkoguduse ülempastor ja Eestimaa kindralsuperintendent,
**1915–1916, Max Krause,  Eestimaa kindralsuperintendendi asetäitja (Viru-Nigula koguduse õpetaja)
**1901–1917, Rudolf Adam Winkler, Tallinna Rüütli- ja Toomkoguduse pastor.
*1918–1919, Wilhelm Kentmann, Tallinna Rüütli- ja Toomkoguduse ülempastor ja Eestimaa kindralsuperintendent,
**1917–1933, Alfred Bidder, Tallinna Toompea Saksa koguduse õpetaja
**1933–1938, Johannes Reinhold Schultz,  Tallinna Toompea Saksa koguduse õpetaja
**1938–1939, Carl Herbert Hausen, Tallinna Toompea Saksa koguduse õpetaja

## Vaata ka
*Tallinna toomkiriku eesti kogudus
*Tallinna toomkiriku rootsi kogudus
## Viited